
ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 24ης (κατεπείγουσας) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 418/2012

ΘΕΜΑ: Αποδοχή όρου για τη λήψη τοκοχρεολυτικού δανείου, όπως αναδιατυπώθηκε κατά την υπ’ αριθ. 3470/15-11-12 συνεδρίαση του Δ.Σ του Τ.Π και Δανείων
Στον Πύργο και στο Δημοτικό Κατάστημα σήμερα στις 23                                                                  του μηνός Νοεμβρίου, του έτους 2012, ημέρα Παρασκευή και ώρα 14.00 μ.μ. το Δημοτικό Συμβούλιο Πύργου, συνήλθε σε κατεπείγουσα συνεδρίαση, κατόπιν της με αριθ. πρωτ. 51578/23-11-12 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 παρ. 5 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 24 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Τζουανόπουλος Δημήτριος – Γραμματέας, 3. Καράμπελας Αντώνιος, 4. Παναγόπουλος Ιωάννης, 5. Παναγόπουλος Βασίλειος, 6. Αργυρόπουλος Ιωάννης του Γεωργίου, 7. Αριστειδόπουλος Χαράλαμπος, 8. Βαρελάς Ιωάννης, 9. Θεοδωρέλος – Χαρίτος Γεώργιος, 10. Δημουλιάς Λεωνίδας, 11. Κωνσταντόπουλος Σπυρίδων, 12. Τζίνη Διονυσία, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Γιάνναρος Χρήστος – Επικεφαλής της παράταξης «Λαϊκή Συσπείρωση», 22. Καραμπέτσος Αθανάσιος, 23. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 24. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Λιατσής Γαβριήλ – Επικεφαλής της Μείζονος Μειοψηφίας, 2. Δημόπουλος Φώτης, 3. Ανδριόλας Γεώργιος, 4. Γιαννακούλιας Θεόδωρος, 5. Σεϊντής Βασίλειος – Αντιπρόεδρος, 6. Κουρμπανάς Γεώργιος, 7. Λιατσής Δημήτριος, 8. Γεράνιος Κων/νος, 9. Αγγελακοπούλου Ανδριάνα, οι οποίοι δεν προσήλθαν, αν και η πρόσκληση τους επιδόθηκε νομίμως.

    
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------


Ακολούθως ο Πρόεδρος ανέφερε: «Το Δημοτικό Συμβούλιο κλήθηκε σε κατεπείγουσα συνεδρίαση σύμφωνα με το άρθρο 67 παρ. 5 του ν. 3852/10 προκειμένου να λάβει απόφαση αποδοχής όρου για τη λήψη τοκοχρεολυτικού δανείου, όπως αναδιατυπώθηκε κατά την υπ’ αριθ. 3470/15-11-12 συνεδρίαση του Δ.Σ του Τ.Π και Δανείων, καθότι είναι απαραίτητη προϋπόθεση για τον προληπτικό έλεγχο που απαιτείται, προκειμένου να συνομολογηθεί το δάνειο. Ζητείται η έγκριση του κατεπείγοντος του θέματος.

Το Δημοτικό Συμβούλιο ομόφωνα το ενέκρινε.
Εν συνεχεία ο Πρόεδρος ενημέρωσε το Σώμα ως εξής: «Το δημοτικό συμβούλιο με την υπ’ αριθ. 396/8-11-12 απόφασή του, αποδέχθηκε τους όρους  που έθεσε το Διοικητικό Συμβούλιο του Ταμείου Παρακαταθηκών και Δανείων, στην υπ’ αριθ. 3467/19-10-2012, συνεδρίαση του, για τη χορήγηση δανείου συνολικού ποσού 4.829.515,29€, για την εξόφληση ληξιπρόθεσμων οφειλών του δήμου, έως 31-12-2011 προς ισοσκέλιση του προϋπολογισμού του, οικονομικού έτους 2012, σε εφαρμογή των διατάξεων του άρθρου 2 παρ. 2 του Ν. 4038/2-2-2012 και της υπ’ αριθ. 3435/23-2-2012 απόφασης του Δ.Σ. του Τ.Π. & Δανείων.

Ωστόσο το Τ.Π και Δανείων με το υπ’ αριθ. 98116/20-11-2012 έγγραφό του ενημερώνει το δήμο ότι κατά την 3470/15-11-2012 συνεδρίαση του Διοικητικού Συμβουλίου του ενέκρινε την αναδιατύπωση του όρου που μνημονεύεται στον αυξ. αριθ.15 της υπ’ αριθ. 396/2012 απόφασης αποδοχής των όρων του Δημοτικού Συμβουλίου, προκειμένου να ακολουθήσει η διαδικασία προληπτικού ελέγχου, που απαιτείται σύμφωνα με το άρθρο 278 του Ν. 3852/2010, όπως τροποποιήθηκε με την παρ. 2 του άρθρου 9 του Ν. 4071/2012.


Ο όρος που αναδιατυπώθηκε έχει ως εξής:

«Όλα τα έξοδα, δικαιώματα, υπέρ του Τ.Π. και Δανείων για την αξιολόγηση οικονομικών στοιχείων και οι επιβαρύνσεις, που αφορούν στη συνομολόγηση, εξυπηρέτηση και εξόφληση του παρόντος δανείου και γενικά όλα τα έξοδα που δημιουργούνται σε όλη τη διάρκεια του δανείου, βαρύνουν εξ’ ολοκλήρου και αποκλειστικά τον οφειλέτη, συνομολογούνται στο ποσό των 15.000,00€ και θα καταβληθούν κατά την πρώτη εκταμίευση του δανείου».
Κατά  τα λοιπά, ισχύουν όσα αναφέρονται στην υπ’ αριθ. απόφαση 3467/5/19-10-2012 του Δ.Σ. του Τ.Π.  & Δανείων.

Κατόπιν αυτών προτείνεται η αποδοχή του αναδιατυπωμένου όρου των δικαιωμάτων του Τ.Π και Δανείων».
Το Δημοτικό Συμβούλιο Πύργου

λαμβάνοντας υπόψη:

· Το άρθρο 65 του Ν. 3852/10 [Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης]

· Τις διατάξεις του άρθρου 278 του Ν. 3852/2010, όπως τροποποιήθηκε με την παρ. 2 του άρθρου 9 του Ν. 4071/2012

· την 396/12 απόφαση του Δημοτικού Συμβουλίου: [αποδοχή των όρων της σύμβασης για τη συνομολόγηση δανείου με το Ταμείο Παρακαταθηκών και Δανείων]
· το υπ’ αριθ. 98116/20-11-12 έγγραφο του Ταμείου Παρακαταθηκών και δανείων με τίτλο: [Ανακοίνωση αναδιατύπωσης όρου εγκεκριμένου και μη συνομολογημένου δανείου του δήμου Πύργου Ν. Ηλείας για την εξόφληση χρεών, έως 31-12-2011, προς ισοσκέλιση του προϋπολογισμού του έτους 2012, σύμφωνα με τις διατάξεις του άρθρου 2 παρ. 2 του Ν. 4038/2-2-12 [ΦΕΚ 14Α/2-2-12] σε συνδυασμό με το άρθρο 1, υποπαράγρ. Γ.5.5. του Ν.4093/2012 (ΦΕΚ 222/Α/12-11-2012)και την απόφαση 3435/23-2-12 του Δ.Σ του Τ.Π και Δανείων], μετά από διαλογική συζήτηση κατά την οποία  σε σύνολο είκοσι τεσσάρων (24)παρόντων δημοτικών συμβούλων είκοσι ένας (21) υπερψήφισαν το θέμα και τρείς (3) το καταψήφισαν,
α π ο φ α σ ί ζ ε ι:
1. Ομόφωνα εγκρίνει το κατεπείγον του θέματος.
2. Κατά απόλυτη και πλέον πλειοψηφία, αποδέχεται τον όρο των δικαιωμάτων του Τ.Π και Δανείων, όπως αναδιατυπώθηκε  κατά την υπ’ αριθ. 3470/15-11-12 συνεδρίαση του Δ.Σ του Τ.Π. και Δανείων, για την χορήγηση δανείου (συνολικού ποσού 4.829.515,29€),  προκειμένου να εξοφληθούν χρέη του Δήμου, έως 31-12-2011, προς ισοσκέλιση του προϋπολογισμού του έτους 2012, σύμφωνα με τις διατάξεις του άρθρου 2 παρ 2. του Ν. 4038/2-2-2012, (Φ.Ε.Κ. 14 Α/2-2-2012) σε συνδυασμό με το άρθρο 1, υποπαράγρ. Γ.5.5. του Ν.4093/2012 (ΦΕΚ 222/Α/12-11-2012)

· Ο αναδιατυπωμένος όρος, ο οποίος μνημονεύεται με αύξοντα αριθμό 15 στην υπ’ αριθ. 396/12 απόφαση του δημοτικού συμβουλίου για την αποδοχή των όρων της συνομολόγησης του δανείου, έχει ως εξής:

«Όλα τα έξοδα, δικαιώματα, υπέρ του Τ.Π. και Δανείων για την αξιολόγηση οικονομικών στοιχείων και οι επιβαρύνσεις, που αφορούν στη συνομολόγηση, εξυπηρέτηση και εξόφληση του παρόντος δανείου και γενικά όλα τα έξοδα που δημιουργούνται σε όλη τη διάρκεια του δανείου, βαρύνουν εξ’ ολοκλήρου και αποκλειστικά τον οφειλέτη, συνομολογούνται στο ποσό των ΕΥΡΩ 15.000,00 και θα καταβληθούν κατά την πρώτη εκταμίευση του δανείου».

· Κατά τα λοιπά, ισχύει η υπ’ αριθ. 396/2012  προηγούμενη  απόφαση  του Δ.Σ για την αποδοχή των όρων της σύμβασης για τη συνομολόγηση του δανείου. 

Οι Δημοτικοί Σύμβουλοι κ.κ Χρήστος Γιάνναρος, Αθανάσιος Καραμπέτσος και Ιωάννης Σεφερλής δήλωσαν ότι ψηφίζουν αρνητικά.
Η παρούσα απόφαση έλαβε αύξοντα αριθμό 418/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:
 Ο ΠΡΟΕΔΡΟΣ                           ΤΑ ΜΕΛΗ                Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 23  – 11 - 2012
Ο ΔΗΜΑΡΧΟΣ

ΜΕΔ

